钦定古今图书集成/明伦汇编/交谊典/第081卷 > 性理会通 > 《与群下教》诸葛亮
## 钦定古今图书集成/明伦汇编/交谊典/第081卷 > 性理会通 > 《与群下教》诸葛亮

夫参署者，集众思，广忠益也。若远小嫌，难相违覆，旷
阙损矣。违覆而得中，犹弃弊𫏋而获珠玉。然人心苦
不能尽，惟徐元直处兹不惑。又董幼宰参署七年，事
有不至，至于十反，来相启告。苟能慕元直之十反、幼
宰之殷勤，有忠于国，则亮可少过矣。